C 217/22
DA
Den Europæiske Unions Tidende
20.6.2023
1.
INDLEDNING
1.
Den 9. marts 2023 fremsatte Europa-Kommissionen en henstilling med henblik på Rådets afgørelse om bemyndigelse til at indlede forhandlinger om en aftale mellem Den Europæiske Union og Den Flernationale Stat Bolivia om udveksling af personoplysninger mellem Den Europæiske Unions Agentur for Retshåndhævelsessamarbejde (Europol) og de bolivianske kompetente myndigheder for bekæmpelse af grov kriminalitet og terrorisme.
Henstillingen ledsages af et tilhørende bilag.
2.
Formålet med henstillingen er at indlede forhandlinger med Den Flernationale Stat Bolivia (herefter »Bolivia«) med henblik på undertegnelse og indgåelse af en international aftale, der muliggør udveksling af personoplysninger mellem Europol og de bolivianske kompetente myndigheder for bekæmpelse af grov kriminalitet og terrorisme.
Bilaget til henstillingen fastlægger Rådets forhandlingsdirektiver til Kommissionen, dvs. de mål, som sidstnævnte bør søge at nå på vegne af EU under forhandlingerne.
3.
I begrundelsen til henstillingen vurderer Kommissionen, at de latinamerikanske organiserede kriminelle grupper udgør en alvorlig trussel mod EU’s indre sikkerhed, da deres handlinger i stigende grad er forbundet med en række forbrydelser i Unionen, navnlig inden for narkotikahandel (2).
Europols EU-trusselsvurdering af grov og organiseret kriminalitet (SOCTA) fra 2021 fremhæver, at hidtil usete mængder af ulovlig narkotika transporteres til EU fra Latinamerika med et overskud på flere milliarder euro, som anvendes til at finansiere en bred vifte af kriminelle organisationer (både internationale og EU-baserede) og til at svække retsstatsprincippet i EU (3)
4.
Størstedelen af den narkotika, der beslaglægges i EU, transporteres til EU ad søvejen, primært i skibscontainere (4), direkte fra produktionslandene og deres nabolande i Latinamerika (5).
Bolivia er det tredjestørste kokadyrkende land på verdensplan og tegner sig for 12,5 % af den globale dyrkning (6).
5.
I sit programmeringsdokument for 2022-2024 har Europol bl.a. påpeget, at den stigende efterspørgsel efter narkotika og flere nye ruter for narkotikahandel til EU begrunder behovet for et styrket samarbejde med latinamerikanske lande I den forbindelse blev Bolivia i december 2022 opført på Europols liste over prioriterede partnere, som agenturet kan indgå samarbejdsaftaler med (7).
6.
Bolivia er også blevet udpeget af EMCDDA som en vigtig international partner med henblik på at reducere det globale udbud af kokain.
7.
Denne udtalelse fra EDPS er fremsat på grundlag af Europa-Kommissionens høring af 9. marts 2023 i medfør af artikel 42, stk.
1 Europa-Parlamentets og Rådets forordning (EU) 2018/1725 (8), i (EUDPR).
EDPS glæder sig over at være blevet hørt af Europa-Kommissionen om henstillingen og forventer, at der medtages en henvisning til denne udtalelse i præamblen til Rådets afgørelse.
Desuden glæder EDPS sig over henvisningen i henstillingens betragtning 4
(2) Se side 2 i begrundelsen til henstillingen.
(3) Den Europæiske Unions trusselsvurdering af grov og organiseret kriminalitet: A corrupting Influence: The infiltration and undermining of Europe's economy and society by organised crime, s. 12.
(4) Europol og den globale kokainhandel, jf.
https://www.emcdda.europa.eu/publications/eu-drug-markets/cocaine/europe-and-globalcocaine-trade_en (5) Europol og den globale kokainhandel, jf. at https://www.emcdda.europa.eu/publications/eu-drug-markets/cocaine/europe-and-globalcocaine-trade_en (6) Narkotikamarkedet i EU: Kokain, s. 10, jf.
Narkotikamarkedet i EU: Kokain | www.emcdda.europa.eu (7) Begrundelsen, s. 2.
(8) Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr.
45/2001 og afgørelse nr.
1247/2002/EF (EUT L 295 af 21.11.2018, s. 39).